Rikunarita-ORG/Wikinium huggingface dataset:
# Suidoos-Asië

**Suidoos-Asië**

|  |  |
| --- | --- |
| Oppervlak | 4 493 944 km² |
| Bevolking | 641 775 797 (2016) |
| Lande | 11 |
| Tale | Austro-Asiaties, Austronesies, Sino-Tibettaans, Tai-Kadai en baie ander |
| Tydsones | UTC+06:30 (Mianmar) tot UTC+09:00 (Oos-Indonesië) |
| Hoofstede | Bandar Seri Begawan Bangkok Dili Djakarta Hanoi Kuala Lumpur Manila Naypyidaw Phnom Penh Singapoer Vientiane |

**Suidoos-Asië** is 'n geografiese gebied in die suidooste van Asië tussen die Indiese Oseaan in die suidweste en die Stille Oseaan in die noordooste. Dit is in die suide van China, in die ooste van Indië, in die weste van Nieu-Guinee en in die noorde van Australië geleë. Suidoos-Asië bestaan uit die vasteland van Indo-China, Thailand en Mianmar, die Maleise Skiereiland en die Maleise argipel (bestaande uit die eilande van die Filippyne, die Molukke en die Soenda-eilande). Met 'n landoppervlak van ongeveer 4,5 miljoen km² strek die gebied oor 35 lengte- en 50 breedtegrade. Behalwe vir Oos-Timor is al die lande lede van die ASEAN.

## Onafhanklike lande

* Broenei
* Kambodja
* Indonesië
* Filippyne
* Laos
* Maleisië
* Mianmar
* Oos-Timor
* Singapoer
* Thailand
* Viëtnam

## Afhanklike gebiede

* Andaman- en Nicobar-eilande (Indië)
* Kerseiland (Australië)
* Kokoseilande (Australië)

## Eksterne skakels

* Wikimedia Commons het meer media in die kategorie Suidoos-Asië.
* (en)  "Southeast Asia". Encyclopædia Britannica. Besoek op 17 Maart 2018.

| Gebiede van die Wêreld |
| --- |
|

|  |  |  |
| --- | --- | --- |
|  | **Afrika** |
Noord (Midde-Ooste)  · Suid van die Sahara (Sentraal · Suider · Wes · Oos) |
|  | **Amerikas** |
Noord · Sentraal · Karibiese Gebied) · Suid · Latyns |
|  | **Asië** |
Sentraal · Oos · Noord-Asië (Verre-Ooste) · Suid (Indiese subkontinent) · Suidoos · Suidwes (Midde-Ooste)  · Wes |
|  | **Europa** |
Sentraal · Noord · Suid · Wes · Oos |

 |

|  |  |  |
| --- | --- | --- |
|  | **Oseanië** |
Australasië (Australië · Seeland) · Melanesië · Mikronesië · Polinesië |
|  | **Poolgebiede** |
Noordpoolgebied · Antarktika |
|  | **Oseane** |
Arktiese · Atlantiese · Indiese · Stille · Suidelike |
|  | **Seë** |
Oorsig van Seë |

 |
| *Sien ook Kontinente van die wêreld* |
# Russiese Rugbyunie

| Russiese Rugbyunie |
| --- |
|  Kenteken van die Russiese Rugbyunie |
| Russiese naam | Союз регбистов России |
| Afkorting | FRR |
| Land |  Rusland |
| Sportsoorte | Rugby, Sewesrugby |
| Stigting | 1936 |
| Lid van | Wêreldrugby |
| Aangesluit in | 1990 |
| Vastelandse beheerliggaam | Rugby Europa |
| President | Igor Artemjef |
| Setel | Moskou, Rusland |
| Amptelike taal | Russies |
| Amptelike webwerf | *rugby.ru* |

Die **Russiese Rugbyunie** (Russies: Союз регбистов России, afgekort “FRR”) is die bestuursliggaam wat rugby en sewesrugby in Rusland beheer. Die beheerliggaam is in 1936 gestig en in Moskou gesetel. Sedert 1990 verteenwoordig dit Rusland by Wêreldrugby en sedert 1992 ook by Rugby Europa (“RE”). Sedert die Russiese inval in Oekraïne in 2022 is die land van die internasionale spelbedryf uitgesluit.

## Geskiedenis

Die Russiese Rugbyunie is in 1936 gestig en het in 1990, voor die Ontbinding van die Sowjetunie, ’n volle lid van die Internasionale Rugbyvoetbalraad (IRVR, nou Wêreldrugby) geword. Twee jaar later het die Russiese Rugbyunie by die vastelandse beheerliggaam *Fédération internationale de rugby amateur* (FIRA, nou Rugby Europa) aangesluit.

In reaksie op die Russiese inval in Oekraïne sedert 2022 is die Russiese Rugbyunie se Wêreldrugby-lidmaatskap in ooreenstemming met ander sportbeheerliggame opgeskort en die nasionale spanne uitgesluit, waarmee hulle nie meer vir die Rugbywêreldbeker 2023 in Frankryk en die Vrouerugbywêreldbeker 2025 in Engeland kon kwalifiseer nie. Die nasionale spanne is voorheen deur die vastelandse beheerliggaam Rugby Europa geskors.

## Taak

Die Russiese Rugbyunie organiseer verskeie nasionale spanne, insluitend Rusland se nasionale seniormansrugbyspan (die Bere), vroue en jeug. Die FRR hou ook toesig oor sewesrugby in Rusland en aangesien dit ’n Olimpiese sportsoort is, werk hulle met die Russiese Nasionale Olimpiese Komitee saam. Naas die amptelike nasionale span roep die Russiese Rugbyunie ook ander keurspanne byeen. Daarbenewens bestuur die beheerliggaam kinder- en jeugrugby in Rusland. Kinders en jongmense word reeds op skool aan rugby bekend gestel en na gelang van hul belangstelling en talent begin hulle met hul afrigting. Net soos ander rugbylande beskik Rusland oor ’n o/20-nasionale span wat aan die Wêreldrugby o/20-kampioenskap deelgeneem het.

Die beheerliggaam reël ook die plaaslike kompetisies. Die hoogste rugbyliga in Rusland is die professionele Russiese Rugbykampioenskap (Чемпионат России по регби), waaraan nege spanne deelneem. Weens die beter finansiële moontlikhede het baie spelers egter ’n loopbaan verkies by ’n klub in Frankryk of ’n ander Wes-Europese land. Die meeste nasionale spelers wat nie by ’n Wes-Europese klub betrokke was nie, het gespeel vir die professionele spanne Jenissei-STM Krasnojarsk en Lokomotief Penza wat in 2021 aan die Rugby Europa Superbeker deelgeneem het.

## Kenteken

Die Russiese Rugbyunie se kenteken toon ’n gestiliseerde beerkop.

## Verwysings

## Eksterne skakels

* (ru)  Amptelike webwerf
# Toyota Industries Shuttles

|  |
| --- |
|  **Toyota Industries Shuttles**  |
| **Unie** | Japan Rugby Football Union |
| **Bynaam(e)** | Shuttles |
| **Afrigter(s)** |  Tai McIsaac |

**Toyota Jido Shokki** (ook bekend as **Toyota Industries Shuttles**, afsonderlik van Toyota, wat herdoop is na Toyota Verblitz) is 'n Japannese rugbyspan wat besit word deur Toyota Industries. Hulle is vir die eerste keer tot Japan se topliga, die Top League, bevorder in die 2010-11-seisoen. Hul tuisbasis is Kariyastad.

Die span se naam is afgelei van die Shuttles-onderdeel wat gebruik word in die "Non-Stop Shuttle Change Toyoda Automatic Loom, Tipe G" uitgevind deur Sakichi Toyoda, die stigter van Toyota Industries.

|  |  |
| --- | --- |
| Hierdie artikel is in sy geheel of gedeeltelik vanuit die Engelse Wikipedia vertaal. |
 |
# IKR Amerikas

| IKR Amerikas |
| --- |
| Engelse naam | *ICC Americas* |
| Vasteland | Amerikas |
| Lede | 17 |
| Sportsoort | Krieket |
| Sambreelorganisasie | Internasionale Krieketraad |
| Setel | Colorado Springs, Colorado, Verenigde State |
| Amptelike taal | Engels |

**IKR Amerikas** (Engels: *ICC Americas*) is die kontinentale beheerliggaam vir krieket in die Amerikas. Hulle is ook een van die Internasionale Krieketraad (IKR) se vyf kontinentale konfederasies. Die konfederasie se hoofkantoor is in Colorado Springs, Colorado, Verenigde State, geleë. Die amptelike taal is Engels.

IKR Amerikas organiseer die vastelandse kwalifiserings vir die IKR se internasionale toernooie.

## Lidlande

Lidlande van die Internasionale Krieketraad (IKR) in die Amerikas volgens status:

   Volle lidlande met toetsstatus (1)

   Geassosieerde lede met EDI-status (2)

   Geassosieerde lede (14)

   Voormalige of opgeskorte lede (1)

   Nielede

IKR Amerikas het tans 17 lede:

* Argentinië
* Bahamas
* Belize
* Bermuda (BCB)
* Brasilië
* Chili
* Costa Rica
* Falkland-eilande
* Kaaimanseilande
* Kanada (CC)
* Meksiko
* Panama
* Peru
* Suriname
* Turks- en Caicoseilande
* Verenigde State (USAC)
* Wes-Indië (CWI)

## Verwysings
# Deense Krieketfederasie

| Deense Krieketfederasie |
| --- |
|  Kenteken van die Deense Krieketfederasie |
| Deense naam | *Dansk Cricket Forbund* |
| Afkorting | DCF |
| Land |  Denemarke |
| Sportsoort | Krieket |
| Stigting | 1953 |
| Gestig in | Odense, Denemarke |
| Lid van | Internasionale Krieketraad |
| Aangesluit in | 1966 |
| Vastelandse beheerliggaam | Europese Krieketraad |
| Voorsitter | Umair Butt |
| Sekretaris | Alex Olsen |
| Setel | Kopenhagen, Denemarke |
| Amptelike taal | Deens |
| Amptelike webwerf | *cricket.dk* |

Die **Deense Krieketfederasie** (Deens: *Dansk Cricket Forbund*, afgekort “DCF”) is die bestuursliggaam wat krieket in Denemarke beheer. Die beheerliggaam is in 1953 gestig en in Kopenhagen gesetel. Sedert 1966 verteenwoordig dit Denemarke by die Internasionale Krieketraad (IKR) as ’n assosiaatlid en sedert 1997 ook by die Europese Krieketraad (*European Cricket Council*, “ECC”).

## Geskiedenis

Die Deense Krieketfederasie (Deens: *Dansk Cricket Forbund*, DCF) is in 1953 in Odense deur 31 klubs gestig. In 1966 het hulle ’n assosiaatlid van die Internasionale Krieketraad (IKR) geword. Daarbenewens was die Deense beheerliggaam in 1997 ’n stigtingslid van die Europese Krieketraad.

## Taak

Die Deense Krieketfederasie organiseer verskeie nasionale spanne, insluitend Denemarke se nasionale seniormanskrieketspan, vroue en jeug. Hulle is ook verantwoordelik vir die bestuur en organisasie van T20I-reekse teen ander spanne, en vir die reël van internasionale wedstryde tuis. Daarbenewens is die Deense Krieketfederasie verantwoordelik vir inkomsteverkryging deur die verkoop van kaartjies, borgskappe en uitsaairegte, veral in verband met die Deense span.

Kinders en jongmense word reeds op skool aan krieket bekend gestel en na gelang van hul belangstelling en talent begin hulle met hul afrigting.

## Verwysings

## Eksterne skakels

* (da)  Amptelike webwerf van die Deense Krieketfederasie
# Italiaanse Krieketfederasie

| Italiaanse Krieketfederasie |
| --- |
|  Kenteken van die Italiaanse Krieketfederasie |
| Italiaanse naam | *Federazione Cricket Italiana* |
| Afkorting | F.CR.I. |
| Land |  Italië |
| Sportsoort | Krieket |
| Gestig op | 26 November 1980 |
| Gestig in | Rome, Italië |
| Lid van | Internasionale Krieketraad |
| Aangesluit in | 1984 |
| Vastelandse beheerliggaam | Europese Krieketraad |
| Voorsitter | Fabio Marabini |
| Hoof- uitvoerende beampte | Kelum Asanka Perera |
| Setel | Rome, Italië |
| Amptelike taal | Italiaans |
| Amptelike webwerf | *cricketitalia.org* |

Die **Italiaanse Krieketfederasie** (Italiaans: *Federazione Cricket Italiana*, afgekort “F.CR.I.”) is die bestuursliggaam wat krieket in Italië beheer. Die beheerliggaam is in 1980 gestig en in Rome gesetel. Sedert 1995 verteenwoordig dit Italië by die Internasionale Krieketraad (IKR) as ’n assosiaatlid en sedert 1997 ook by die Europese Krieketraad (*European Cricket Council*, “ECC”).

## Geskiedenis

Die Italiaanse Krieketfederasie (Italiaans: *Federazione Cricket Italiana*, F.CR.I.) is op 26 November 1980 in Rome as die Italiaanse Krieketvereniging (*Associazione Italiana Cricket*) gestig. In 1984 het hulle ’n geaffilieerde lid van die Internasionale Krieketraad (IKR) geword en in 1995 ’n assosiaatlid. Daarbenewens was die Italiaanse beheerliggaam in 1997 ’n stigtingslid van die Europese Krieketraad. In dieselfde jaar het die beheerliggaam by die Italiaanse Nasionale Olimpiese Komitee as ’n assosiaatlid aangesluit en sy huidige naam aangeneem. Ná die opname van krieket in die Olimpiese Somerspele 2028 in Los Angeles se program het die Italiaanse Krieketfederasie op 11 Julie 2024 ’n volle lid van die Italiaanse Nasionale Olimpiese Komitee geword.

## Taak

Die Italiaanse Krieketfederasie organiseer verskeie nasionale spanne, insluitend Italië se nasionale seniormanskrieketspan (*Gli Azzurri*), vroue (*Le Azzurre*) en jeug. Hulle is ook verantwoordelik vir die bestuur en organisasie van T20I-reekse teen ander spanne, en vir die reël van internasionale wedstryde tuis. Daarbenewens is die Italiaanse Krieketfederasie verantwoordelik vir inkomsteverkryging deur die verkoop van kaartjies, borgskappe en uitsaairegte, veral in verband met die Italiaanse span.

Kinders en jongmense word reeds op skool aan krieket bekend gestel en na gelang van hul belangstelling en talent begin hulle met hul afrigting.

## Kenteken

Die embleem van Italië toon ’n paaltjie in die Italiaanse vlagkleure (groen, wit en rooi) en daarvoor ’n kolwer.

## Sien ook

* Italiaanse Rugbyfederasie

## Verwysings

## Bronnelys

* (it)  Simone Gambino (2020). *Gli anni clandestini. Il cricket italiano dalla nascita fino al riconoscimento da parte del CONI*. Monterotondo: Fuorilinea. ISBN 978-88-96551-73-8.
* (it)  Simone Gambino (2023). *Ius sanguinis, ius soli. Il cricket, la fucina dei nuovi italiani*. Monterotondo: Fuorilinea. ISBN 979-1-281-11613-9.

## Eksterne skakels

* (it)  Amptelike webwerf van die Italiaanse Krieketfederasie
# Oda Nobunaga

Oda Nobunaga
**Oda Nobunaga** (織田 信 長, 23 Junie 1534 - 21 Junie 1582) was 'n Japannese *daimyō* en een van die leidende figure in die Sengoku-tydperk. Hy word beskou as die eerste "Groot Vereniger" van Japan.

Nobunaga was hoof van die magtige Oda-klan en het 'n oorlog geloods teen ander *daimyō* om Japan in die 1560's te verenig. Nobunaga het as die magtigste *daimyō* na vore getree en die nominale regerende *shōgun* Ashikaga Yoshiaki omvergewerp en die Ashikaga-shogunaat in 1573 ontbind. Hy verower toe die grootste deel van Honshu en verslaan die Ikkō-ikki-rebelle in die 1580's. Nobunaga se bewind is bekend vir innoverende militêre taktieke, die bevordering van vrye handel, die hervorming van die Japannese burgerlike regering en die aanmoediging van die begin van die Momoyama historiese kunsperiode, maar ook vir die wrede onderdrukking van teenstanders, wat diegene wat weier om saam te werk of aan sy eise toegee, uit te skakel. Nobunaga is dood in die Honno-ji-voorval in 1582 toe sy ondergeskikte Akechi Mitsuhide hom in Kyoto in 'n lokval gelei en gedwing het om *seppuku* te pleeg. Nobunaga is opgevolg deur Toyotomi Hideyoshi, wat saam met Tokugawa Ieyasu sy eenwording-oorlog kort daarna voltooi het.

Nobunaga was 'n invloedryke figuur in die Japannese geskiedenis en word beskou as een van die drie groot leiers saam met sy ondergeskiktes Toyotomi Hideyoshi en Tokugawa Ieyasu. Toyotomi Hideyoshi sou Japan later in 1591 verenig en 'n jaar later Korea binneval. In 1598 sterf hy egter en Tokugawa Ieyasu neem die mag na die Slag van Sekigahara in 1600, word *shogun* in 1603 en beëindig die Sengoku-periode.

## Bibliografie

* Hall, John Whitney, ed. *The Cambridge History of Japan, Vol. 4: Early Modern Japan* (1991) table of contents
* Jansen, Marius B. (2000). *The Making of Modern Japan*. Cambridge: Harvard University Press. ISBN 9780674003347, OCLC 44090600
* Perkins, Dorothy *Encyclopedia of Japan*. New York, Roundtable Press, 1991
* Eisenstadt S. N. *Japanese Civilization* London, University of Chicago Press, 1996
* Morton W. Scott & Olenik J. Kenneth, *Japan, Its History and Culture* (4th edition). United States, McGraw-Hill company, 1995

## Eksterne skakels

* Wikimedia Commons het meer media in die kategorie Oda Nobunaga.
* OdaNobunaga.com, 'n geskiedenis webwerf oor Oda Nobunaga
* Oda Nobunaga Geargiveer 6 Junie 2017 op Wayback Machine by die Samurai Archive
* The Christian Century in Japan, by Charles Boxer

|  |  |
| --- | --- |
| Hierdie artikel is in sy geheel of gedeeltelik vanuit die Engelse Wikipedia vertaal. |
 |
# Oldenzaal

| **Oldenzaal**
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Nederland |
|  **Koördinate** | ﻿ / ﻿ |
|  **Stigting** | 1249 |
|  **Provinsie** |  Overijssel |
|  **Oppervlakte:** |   |
|  - Totaal | 21,98 vk km |
|  **Hoogte bo seevlak** | 0 m m |
|  **Bevolking:** |   |
|  - Totaal (2011) | 32 200 |
|  - Groot-Enschede | 361 000 |
|  - Twente | 650 000 |
|  - Bevolkingsdigtheid | 1 493/vk km |
|  **Tydsone** | UTC+1 |
|  - Somertyd | UTC+2 |
|  **Amptelike webwerf** | www.oldenzaal.nl |
|  **Wikimedia Commons** | Oldenzaal |

**Oldenzaal** is 'n munisipaliteit in die Nederlandse provinsie Overijssel. Die dorp is in die streek Twente geleë. Ongeveer 32 000 mense woon hier. *Oldenzaal* is bekend vir sy Karnaval, wat die grootste in Nederland ten noorde van die riwiere is.

## Geskiedenis

Die dorp *Oldenzaal* het moontlik al in die Romeinse tyd ontstaan. In hierdie tyd het Tubante ('n Germaanse stam) hier geleef. In 806 is bekend dat op hierdie plek 'n dorpie met die naam *Audenzeel* geleë was. Ongeveer hierdie tyd is ook die fundamente van die Sint-Plechelmusbasiliek gebou. Wanneer *Oldenzaal* stadsregte het gekry is nie bekend nie, maar in 1249 het hulle seker stadsregte. Tot in die 19de eeu, as die industrie hom ontwikkel in *Twente*, bly *Oldenzaal* naas Enschede 'n belangrike dorp in hierdie streek. In *Oldenzaal* word egter ampel fabrieke gebou, sodat Hengelo en Almelo baie sterker groei as *Oldenzaal*. Tans is *Oldenzaal* die vierde grootste nedersetting in *Twente*.

## Besienswaardighede

* Die Sint-Plechelmusbasiliek (die ouste stene kerk in Nederland)
* Die middeleeuse stadsentrum

## Sport

In *Oldenzaal* het met Quick '20 'n sokkerspan wat in die Topklasse speel. Ook is die vrouespan van VV Pollux een van die beste Volleybalspanne in Nederland.

## Bekende boorlinge

* Mieke Telkamp (1934-2016), sangeres
# Sarah Stevenson

**Sarah Diana Stevenson** (gebore 30 Maart 1983, Doncaster) is 'n Britse Taekwondo-atleet vanaf Bentley naby Doncaster in Engeland.

Stevenson eindig vierde tydens haar Olimpiese debuut in 2000. Tydens die Spele van 2008 wen sy 'n brons medalje nadat 'n beoordelingsfout reggestel is. Dit maak haar die eerste Brit om 'n medalje in die sport te verower. Sy wen goud tydens die 2012 Olimpiese Kwalifiseering ten spyte daarvan dat haar hand gebreek is.

Tydens die openingseremonie van die Olimpiese Somerspele van 2012 het Stevenson die Olimpiese eed namens die atlete afgelê.
# Zagreb

| **Zagreb**
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Kroasië |
|  **Koördinate** | ﻿ / ﻿ |
|  **Stigting** | 1094 |
|  **Oppervlakte:** |   |
|  - Totaal | 641,29 vk km |
|  **Hoogte bo seevlak** | 158 m |
|  **Bevolking:** |   |
|  - Totaal (2011) | 792 875 |
|  - Bevolkingsdigtheid | 1 200/vk km |
|  - Metropolitaanse gebied | 1 113 111 |
|  **Etniese groepe:** |   |
|  - Kroate | 91,94% |
|  - Serwiërs | 2,41% |
|  - Bosniake | 0,8% |
|  - Ander | minder as 8% |
|  **Tydsone** | UTC +1 (MET) |
|  - Somertyd | UTC +2 (MEST) |
|  **Burgemeester** | Milan Bandić |
|  **Amptelike Webwerf** | *zagreb.hr* |

**Zagreb** (Kroaties: ['zaːgrɛb], ; Duits soms ook **Agram**, veral in Oostenryk) is die hoofstad en grootste stad van Kroasië. Die stad in die gebied Hrvatsko Prigorje in die suidweste van die Pannoniese Laagvlakte het langs die oewers van die Savarivier uitgebrei en aan die voet van die Medvednica-gebergte uitgebrei. Zagreb is die setel van 'n Rooms-Katolieke aartsbiskop.

Die Savarivier in Zagreb
Die etimologie van die stadsnaam is onduidelik. Dit is moontlik afgelei van *zagrabiti* ("water skep"), terwyl ander bronne die Kroatiese term *za grebom* ("agter die berg") as sy oorsprong gee. Zagreb het in elk geval uit twee nabygeleë Middeleeuse nedersettings ontstaan wat op twee heuwels geleë was. Volgens historiese dokumente is die plaaslike bisdom reeds in 1094 gestig.

Die huidige Zagreb weerspieël met sy klassisistiese en Jugendstil- of Art Nouveau-boukuns in die stadsentrum nog steeds die gees van die voormalige Oostenryks-Hongaarse monargie. Ook die meeste kulturele en historiese besienswaardighede soos die Nieu-Gotiese katedraal Maria Hemelvaart uit die 11de eeu is in die binnestad saamgetrek.

## Eksterne skakels

* Wikimedia Commons het meer media in die kategorie Zagreb.
* (en)  Toerisme-inligting oor Zagreb op Wikivoyage
* (hr)  Amptelike webwerf
* (en)  "Zagreb". Encyclopædia Britannica. Besoek op 9 Maart 2019.
* (af)  Meiring, Jean: *Onontdekte Zagreb boei*. In: Die Burger, *Wegkomkans*, 9 Maart 2002
# Wêreldtydrenkampioenskap

Wêreldtydrenkampioenskap

international rally championship series, recurring sporting event| Subklas van | wêreldkampioenskap |
| Datum van stigting of ontstaan | 1973 |
| Sport | tydren |
| Voorafgegaan deur | International Championship for Manufacturers |
| Organiseerder | Fédération Internationale de l'Automobile |
| Amptelike webwerf |  |
| Het lys | list of World Rally Championship seasons, list of World Rally Championship rallies |

Die **Wêreldtydrenkampioenskap** (afgekort as **WRC**) is die hoogste vlak van wêreldwye kompetisie in die motorsportdissipline van tydrenne, wat deur die FIA besit en beheer word. Daar is afsonderlike kampioenskappe vir jaers, navigators, vervaardigers en spanne. Die reeks bestaan tans uit 12 twee- tot driedaagse tydrenbyeenkomste wat gery word op oppervlaktes wat wissel van gruis en teerpad tot sneeu en ys. Elke tydren word gewoonlik in 15–25 spesiale sneltrajekte verdeel wat teen die klok op geslote paaie gejaag word.

Die WRC is gevorm uit bekende en gewilde internasionale tydrenne, waarvan die meeste voorheen deel was van die Europese Tydrenkampioenskap of die Internasionale Kampioenskap vir Vervaardigers, en die reeks is vir die eerste keer in 1973 aangebied. Die Wêreldtydrenmotor is die huidige motorspesifikasie in die reeks. Dit het ontwikkel uit Groep A-motors wat die verbode Groep B-supermotors vervang het. 'n Wêreldtydrenmotor word gebou op produksie 1.6-liter viersilindermotors, maar beskik oor turboaanjaers, vierwielaandrywing, sekwensiële ratkaste, aërodinamiese bakdele en ander verbeterings wat die prys van 'n WRC-motor op ongeveer €700 000 (VS$1 miljoen) te staan bring.

## Sien ook

* Safaritydren
* Sweedse Tydren
* Tydren Finland

## Verwysings